**ΕΝΩΣΗ ΛΕΙΤΟΥΡΓΩΝ ΜΕΣΗΣ ΕΚΠΑΙΔΕΥΣΗΣ ΚΕΦΑΛΟΝΙΑΣ – ΙΘΑΚΗΣ (ΕΛΜΕ-ΚΙ)**

elme\_ki@yahoo.gr

**ΑΝΑΚΟΙΝΩΣΗ**

**Αλληλεγγύη στον Παλαιστινιακό λαό**

**Να τερματιστεί η ισραηλινή σφαγή και κατοχή!!!**

Η ΕΛΜΕ Κεφαλονιάς καταδικάζει την συνεχιζόμενη δολοφονική επίθεση του **κατοχικού ισραηλινού στρατού** στη**Λωρίδα της Γάζας.** Καλεί εκπαιδευτικούς, μαθητές και γονείς στη συγκέντρωση **στην Κεντρική Πλατεία Βαλλιάνου στο Αργοστόλι την Πέμπτη στις 20 Μάη στις 7:30 μ.μ.** για να εκφράσουμε αγωνιστικά την αλληλεγγύη και την συμπαράστασή μας στον πολύπαθο λαό της Παλαιστίνης.

Η ισραηλινή επιθετικότητα φούντωσε φανερά μετά την απόφαση των ΗΠΑ και άλλων κρατών να αναγνωρίσουν την Ιερουσαλήμ ως πρωτεύουσα του Ισραήλ.

Οι εξελίξεις αυτές έρχονται να προστεθούν στην κατοχή, στον αποκλεισμό και τους ισραηλινούς εποικισμούς που χρόνια βιώνουν οι Παλαιστίνιοι, ρίχνοντας κι άλλο «λάδι στη φωτιά» που καίει στη Μέση Ανατολή.

Η πολιτική στήριξης της ταχτικής της κυβέρνησης του Ισραήλ, προκαλεί τα διαχρονικά αισθήματα φιλίας και αλληλεγγύης του Ελληνικού λαού προς τον Παλαιστινιακό. Το κυριότερο, αποτελεί δείγμα της βαθύτερης εμπλοκής της χώρας στα αμερικανοΝΑΤΟικά σχέδια και στους ανταγωνισμούς, που μετατρέπουν το λαό σε στόχο, σε περίπτωση γενίκευσης των ιμπεριαλιστικών συγκρούσεων στην περιοχή.

**ΟΛΟΙ στη ΣΥΓΚΕΝΤΡΩΣΗ της Επιτροπής Ειρήνης Κεφαλονιάς και Ιθάκης**

**στην ΚΕΝΤΡΙΚΗ ΠΛΑΤΕΙΑ στο ΑΡΓΟΣΤΟΛΙ,**

**ΠΕΜΠΤΗ 20 ΜΑΗ, ώρα 7:30 μ.μ.**

Αργοστόλι 17-5-2021

Το ΔΣ της ΕΛΜΕ ΚΙ